gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4300, del 25-07-2002 (2002/7383)

Notificació de les resolucions d'anul·lació d'autoritzacions i inscripcions al Registre General Sanitari d'Aliments, a Comarcal de Alicante, SA, i altres.
----------------------------------------------------------------------------------------------------------------------------------------------------------

### Dades del document

Número de DOGV
:   4300

Data del DOGV
:   25-07-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/7383


Organisme emissor
:   Conselleria de Sanitat

Tipus de document
:   Anunci

Notificació de les resolucions d'anul·lació d'autoritzacions i inscripcions al Registre General Sanitari d'Aliments, a Comarcal de Alicante, SA, i altres. [2002/X7383]
  
Com que ha resultat impossible notificar de manera personal i directa a les persones interessades les resolucions que s'allisten a continuació, sobre autoritzacions i inscripcions al Registre General Sanitari d'Aliments, i en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen les resolucions indicades.
  
València, 17 de juny de 2002.- El director general per a la Salut Pública: Manuel Escolano Puig.
  
Vists els expedients d'autorització i inscripció en el Registre General Sanitari d'Aliments de les indústries que s'allisten a continuació després de l'informe dels servicis tècnics corresponents i d'acord amb el que disposen el Reial Decret 1.712/1991, i la resta de les disposicions complementàries.
  
Esta Direcció General per a la Salut Pública té competència segons el Decret 37/1994, de 21 de febrer, del Consell de la Generalitat Valenciana, i a l'empara del que preveuen l'article 14 del Reial Decret 278/1980, de 25 de gener, i l'article 34.1.5 de l'Estatut d'Autonomia, resolc:
  
Anul·lar les autoritzacions esmentades de funcionament i inscripció al Registre General Sanitari d'Aliments pels motius que tot seguit s'especifiquen.
  
Contra estes resolucions podrà interposar-se recurs d'alçada davant el conseller de Sanitat en el termini d'un mes.
Diari Oficial de la Generalitat Valenciana


Sumari del DOGV 4344, del 26-09-2002 (2002/9940)

RESOLUCIÓ de 7 de juny de 2002, de la Universitat Politècnica de València, per la qual es nomena Manuel Rodenes Adam, catedràtic d'universitat de l'àrea de coneixement Organització d'Empreses, adscrita al Departament d'Organització d'Empreses, Economia Financera i comptabilitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4344

Data del DOGV
:   26-09-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/9940


Organisme emissor
:   Universitat Politècnica de València

Tipus de document
:   Resolució

RESOLUCIÓ de 7 de juny de 2002, de la Universitat Politècnica de València, per la qual es nomena Manuel Rodenes Adam, catedràtic d'universitat de l'àrea de coneixement Organització d'Empreses, adscrita al Departament d'Organització d'Empreses, Economia Financera i comptabilitat. [2002/S9940]
  
De conformitat amb la proposta elevada per la Comissió nomenada per a jutjar el concurs convocat per Resolució d'11 de juny de 2001 d'esta Universitat, plaça número 143/2001, codi 2819, Boletín Oficial del Estado de 6 de juliol de 2001, i presentada per l'interessat la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar Manuel Rodenes Adam, amb número de document nacional d'identitat 36702911, catedràtic d'universitat de la Universitat Politècnica de València, de l'àrea de coneixement Organització d'Empreses, adscrita al Departament d'Organització d'Empreses, Economia Financera i comptabilitat.
  
València, 7 de juny de 2002.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4402, del 19-12-2002 (2002/13236)

Informació pública de l'estudi de detall número 43, sobre la parcel·la cadastral 28684-01, situada al carrer de Cadirers, de Godella.
-------------------------------------------------------------------------------------------------------------------------------------

### Dades del document

Número de DOGV
:   4402

Data del DOGV
:   19-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13808


Organisme emissor
:   Ajuntament de Godella

Tipus de document
:   Anunci

Informació pública de l'estudi de detall número 43, sobre la parcel·la cadastral 28612-01, situada al carrer de Cadirers, de Godella. [2002/Q13698]
  
Eduardo Alarcón Quílez, en representació de la mercantil Comercial Alarcón Aparicio, en data 27 de juny de 2002, ha presentat la proposta que afecta l'àmbit de la parcel·la cadastral 28998-01, situada al carrer de Cadirers, de Godella, i en compliment del que es disposa en els articles 52 i concordants de la Llei 6/1994, de 15 de novembre, de la Generalitat Valenciana, Llei Reguladora de l'Activitat Urbanística, mitjançant la Resolució de l'Alcaldia, de 30 de juliol de 2001, s'ha decidit sotmetre a informació pública el document a què es fa referència, que s'anuncia a través d'un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. S'hi poden formular al·legacions al estudi de detall presentat, durant el termini de 20 dies, comptadors des de la darrera publicació de l'edicte.
Diari Oficial de la Generalitat Valenciana


Sumari del DOGV 4184, del 06-02-2002 (2002/677)

Rotlle d'apel·lació número 332/2001. Cèdula de notificació.
-----------------------------------------------------------

### Dades del document

Número de DOGV
:   4184

Data del DOGV
:   06-02-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/677


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 332/2001. Cèdula de notificació. [2002/Q677]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat mitjançant la resolució del dia d'avui, dictada en el rotlle d'apel·lació número 332/2001, que prové del de menor quantia 612/1998, del Jutjat de Primera Instància número 7 de València, s'ha acordat notificar a l'apel·lada incompareguda en aquesta alçada, que es dirà al final, la resolució dictada en l'esmentat rotlle, que té l'encapçalament i la part dispositiva que es diu tot seguit:
  
«Encapçalament
  
Audiència Provincial de València
  
Secció Novena
  
Rotlle número 332/2001.
  
Interlocutòria número 151/2001
  
- President: José Martínez Fernández
  
- Magistrats:
  
· Gonzalo Caruana Font de Mora
  
· M.ª Antonia Gaitón Redondo
  
València, 1 d'octubre de 2001
  
La Secció Novena de l'Audiència Provincial de València, sent-ne ponent José Martínez Fernández, ha vist aquest rotlle d'apel·lació número 332/2001, que prové de les actuacions de judici de menor quantia, promogudes davant el Jutjat de Primera Instància número 7 de València, amb el número 612/1998, entre les parts; d'una, com a demandant apel·lant, Tignus, SA, demandats apel·lats, Emprocón i el senyor José Antonio Peiró Guinot, representats pel procurador dels tribunals Peiró Guinot, i com a demandat apel·lat, en situació de rebel·lia, Construcciones Llamas, SA, sobre apel·lació d'interlocutòria, en virtut del recurs d'apel·lació interposat pel demandant.
  
Part dispositiva
  
Es desestima el recurs, sense fer condemna en costes en aquesta alçada.
  
Notifiqueu aquesta resolució a les parts que han comparegut, i quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra interlocutòria, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació a l'apel·lada incompareguda en aquesta alçada, Construcciones Llamas, SL, mitjançant la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 4338, del 18-09-2002 (2002/9663)

RESOLUCIÓ de 31 de maig de 2002, de la Universitat Politècnica de València, per la qual nomena Juan Vicente Sánchez Pérez professor titular d'universitat de l'àrea de coneixement de Física Aplicada, adscrita al Departament de Física Aplicada.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4338

Data del DOGV
:   18-09-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/9663


Organisme emissor
:   Universitat Politècnica de València

Tipus de document
:   Resolució

RESOLUCIÓ de 31 de maig de 2002, de la Universitat Politècnica de València, per la qual nomena Juan Vicente Sánchez Pérez professor titular d'universitat de l'àrea de coneixement de Física Aplicada, adscrita al Departament de Física Aplicada. [2002/Q9663]
  
De conformitat amb la proposta elevada per la comissió nomenada per a jutjar el concurs convocat per la Resolució de 12 de juliol de 2001, d'esta universitat, plaça número 221/2001, codi 2859 (BOE de 2 d'agost de 2001), i presentada per l'interessat la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar Juan Vicente Sánchez Pérez, amb número de document nacional d'identitat 30941144, professor titular d'universitat de la Universitat Politècnica de València, de l'àrea de coneixement de Física Aplicada, adscrita al Departament de Física Aplicada.
  
València, 31 de maig de 2002.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4262, del 03-06-2002 (2002/5313)

Notificació al senyor Isidoro González Arcas. Expedient número A-DAFT-0064/2002.
--------------------------------------------------------------------------------

### Dades del document

Número de DOGV
:   4262

Data del DOGV
:   03-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5313


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Isidoro González Arcas. Expedient número A-DAFT-0064/2002. [2002/Q5313]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica a l'interessat que es relaciona, que s'ha incoat expedient administratiu de desnonament per ocupació sense títol legal per a fer-ho.
  
L'interessat, per a coneixement i constància del contingut íntegre de l'expedient podrà comparéixer a les oficines de l'Institut Valencià d'Habitatge, SA, en el carrer de Girona, número 4, 2n, d'Alacant, en horari de 09.00 a 13.00 hores, de dilluns a divendres, excepte festius, i disposa d'un termini, a tal fi, de 15 dies hàbils.
  
Expedient número: A-DAFT-0064/2002
  
Dades de l'ocupant:
  
- Cognoms: González Arcas
  
- Nom: Isidoro
  
Dades de l'habitatge:
  
- Codi de l'habitatge: 03/0925/0013
  
- Adreça: avinguda de Manuel Sanchis Guarner, número 8 (abans núm. 2), 1r, pta. I
  
- Localitat: el Campello
  
- Província: Alacant
  
- Data del plec de càrrecs: 2 de maig de 2002
  
Alacant, 9 de maig de 2002.- El secretari d'Actuacions: Antonio-Jesús Jerez Linde.
Diari Oficial de la Generalitat Valenciana


Sumari del DOGV 4187, del 11-02-2002 (2002/1063)

Expedient núm. 203/2002. Adjudicació del servei de manteniment dels equips Philips de l'Hospital General de Castelló.
---------------------------------------------------------------------------------------------------------------------

### Dades del document

Número de DOGV
:   4187

Data del DOGV
:   11-02-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/1063


Data del document
:   21-01-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * contracte de serveis
    * informàtica aplicada
    * adjudicació de contracte administratiu
    * licitació

Expedient núm. 203/2002. Adjudicació del servei de manteniment dels equips Philips de l'Hospital General de Castelló. [2002/X1063]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital General de Castelló, avinguda de Benicàssim, s/n, 12930 Castelló de la Plana. Telèfon 745 92 94 03, fax 964 34 42 25.
  
c) Número d'expedient: 203/2002.
  
2. Objecte del contracte
  
a) Tipus de contracte: contracte de serveis.
  
b) Descripció de l'objecte: servei de manteniment dels equips Philips de l'Hospital General de Castelló.
  
c) Lots: ?-
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: negociat.
  
c) Forma: sense publicitat.
  
4. Pressupost base de licitació
  
Import total: cent cinquanta-dos mil cinquanta-cinc euros i quaranta-sis cèntims (152.055,46 euros).
  
5. Adjudicació
  
a) Data: 9 de gener de 2002.
  
b) Contractista: Philips Ibérica, SA.
  
c) Nacionalitat: espanyola.
  
d) Import d'adjudicació: cent cinquanta-dos mil cinquanta-cinc euros i quaranta-sis cèntims (152.055,46 euros).
Diari Oficial de la Generalitat Valenciana


Sumari del DOGV 4320, del 23-08-2002 (2002/9149)

Informació pública del projecte de reparcel·lació de la unitat d'execució 1 del pla parcial Ausiàs March II de Carlet.
----------------------------------------------------------------------------------------------------------------------

### Dades del document

Número de DOGV
:   4320

Data del DOGV
:   23-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9149


Organisme emissor
:   Ajuntament de Carlet

Tipus de document
:   Anunci

Informació pública del projecte de reparcel·lació de la unitat d'execució 1 del pla parcial Ausiàs March II de Carlet. [2002/F9149]
  
En compliment de l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es dóna compte que en data 31 de juliol de 2002, l'Alcaldia ha dictat la resolució següent en relació amb el projecte de reparcel·lació del programa per al desenvolupament per a l'actuació integrada de la unitat d'execució 1 del pla parcial Ausiàs March II de Carlet.
  
Primer. Admetre a tràmit el projecte de reparcel·lació corresponent al programa d'actuació integrada per al desenvolupament de la unitat d'execució 1 del pla parcial Ausiàs March II de Carlet, presentat per l'Agrupació d'Interés Urbanístic de la Unitat d'Execució del Pla Parcial Ausiàs March II de Carlet.
  
Segon. Sotmetre a informació pública el citat projecte de reparcel·lació mitjançant notificació a tots els propietaris i titulars de drets registrals afectats pel document i publicació d'un edicte en un diari d'informació general editat a la Comunitat Valenciana, i en el Diari Oficial de la Generalitat Valenciana. S'adverteix de la possibilitat de formular-hi al·legacions dins del termini de 20 dies hàbils comptadors des de l'endemà de la publicació en el dit diari oficial.
  
Mitjançant este anunci i de conformitat amb l'article 59 de la Llei 30/1992, de 26 de novembre, se cita els propietaris afectats que puguen resultar desconeguts, de qui s'ignore el lloc de la notificació, o bé intentada la notificació no s'haguera pogut practicar.
  
Cosa que es fa pública per a coneixement general, i se significa que d'acord amb l'article 107 de la Llei 30/1992, de 26 de novembre, de Règim Jurídic de les Administracions Públiques i el Procediment Administratiu Comú, el present acte és de mer tràmit i no es pot interposar un recurs contra este, sense perjuí de mostrar la seua oposició per a la seua consideració en la resolució que pose fi al procediment.
Diari Oficial de la Generalitat Valenciana


Sumari del DOGV 4224, del 09-04-2002 (2002/3400)

Citació a comparèixer a les persones interessades en el recurs contenciós administratiu nº 1 2002 0073, interposat pel senyor Avelino Palanques Torres.
-------------------------------------------------------------------------------------------------------------------------------------------------------

### Dades del document

Número de DOGV
:   4224

Data del DOGV
:   09-04-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/3400


Organisme emissor
:   Ajuntament de Betxí

Tipus de document
:   Anunci

Citació a comparèixer a les persones interessades en el recurs contenciós administratiu nº 1 2002 0073, interposat pel senyor Avelino Palanques Torres. [2002/X3400]
  
El senyor Manuel Peirats Blasco, alcalde'president de l'Ajuntament de Betxí (Castelló), fa saber:
  
Que el senyor Avelino Palanques Torres ha interposat recurs contenciós administratiu davant el Jutjat Contenciós Administratiu número 1 de Castelló (abreujat 1/2002/0073).
  
El recurs ha estat interposat contra la resolució de l'Alcaldia de data 18 de setembre de 2001, en l'expedient sancionador per infracció urbanística.
  
Per això, en compliment del que disposa l'article 49 de la Llei 29/1998, de 13 de juliol, reguladora de la Jurisdicció Contenciosa Administrativa, escau la citació de tots els possibles interessats, fent-los saber que, si ho estimen convenient, podran personar-se com a demandats en les referides actuacions, en el termini de 9 dies, i ho hauran de fer en legal forma, mitjançant procurador i advocat o només a través d'advocat amb poder a l'efecte, o b verificant tal designació en compareixença apud acta a la Secretaria del jutjat.
  
Es fa constar, això no obstant, que l'Ajuntament de Betxí compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4350, del 04-10-2002 (2002/10077)

Expedient número SU/29/02. Contracte d'un espectròmetre de masses de triple quadripol per al Laboratori d'Ànalisis de Residus de Fungicides (LARP) de la Universitat Jaume I de Castelló.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4350

Data del DOGV
:   04-10-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/10997


Data del document
:   01-10-2002

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Expedient número SU/29/02. Contracte d'un espectròmetre de masses de triple quadripol per al Laboratori d'Ànalisis de Residus de Fungicides (LARP) de la Universitat Jaume I de Castelló. [2002/10919]
  
El Rectorat de la Universitat Jaume I de Castelló, en compliment del que estableix l'article 93 de la Llei de Contractes de les Administracions Públiques, i als efectes que s'hi determinen, fa pública l'adjudicació del contracte que s'indica tot seguit:
  
1. Entitat adjudicadora
  
a) Organisme: Universitat Jaume I de Castelló.
  
b) Dependència que tramita l'expedient: Servici de Contractació i Assumptes Generals.
  
c) Número d'expedient: SU/29/02
  
2. Objecte del contracte
  
a) Tipus de contracte: subministrament.
  
b) Descripció de l'objecte: espectròmetre de masses de triple quadripol.
  
c) Divisió per lots i nombre: lot únic.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 17 de juliol de 2002
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: dos-cents setanta mil quatre-cents cinquanta-cinc euros amb quaranta-cinc cèntims (270.455,45 euros).
  
5. Adjudicació
  
a) Data: 25 de setembre de 2002
  
b) Contractista: Micromass Instruments SA.
  
c) Nacionalitat: espanyola.
  
d) Import d'adjudicació: dos-cents setanta mil quatre-cents euros (270.400 euros).
Diari Oficial de la Generalitat Valenciana


Sumari del DOGV 4398, del 13-12-2002 (2002/13489)

Actuacions de juí verbal número 138/2002. Cèdula de notificació.
----------------------------------------------------------------

### Dades del document

Número de DOGV
:   4398

Data del DOGV
:   13-12-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/13677


Organisme emissor
:   Jutjat de Primera Instància Número 6 de Benidorm

Tipus de document
:   Anunci

Actuacions de juí verbal número 138/2002. Cèdula de notificació. [2002/Q13346]
  
En virtut del que s'ha acordat per este jutjat en les actuacions d'esta data, dictades en les actuacions de juí de verbal desnonament F/P, registrades en este jutjat amb el número 138/2002, es notifica al demandat David Sánchez Sánchez la sentència dictada en estos, que tenen l'encapçalament i la part dispositiva que es diu tot seguit:
  
«Sentència
  
Decisió
  
Que amb l'estimació de la demanda formulada pel procurador dels tribunals Vicente Flores Feo, en nom i representació de Joaquina Martínez Sánchez contra David Sánchez Sánchez, declare resolt el contracte d'arrendament relatiu a l'habitatge situat a Benidorm, urbanització Playmon Fiesta, bloc D, planta 13, avinguda de Suècia, 4, i condemne el demandat perquè desallotge l'habitatge esmentat i el deixe lliure i a disposició de l'actora, amb l'advertència que si ho verifica en el termini legal es procedirà al llançament seu, amb expressa imposició de les costes processals a la part demandada».
  
I perquè valga de notificació al demandat, David Sánchez Sánchez, en parador desconegut, expedisc la present cèdula perquè s'inserisca en el Diari Oficial de la Generalitat Valenciana i es fixe al tauler d'anuncis d'este jutjat, que firme.